ПРОТОКОЛ

гр. ЛЕВСКИ, _15.11._ 2013 г.

Левченски районен съд в публичното съдебно заседание на _петнадесети ноември_ 2013 г. в състав:



Председател: СТОЙКА МАНОЛОВА



        
     Съдебни заседатели:

при участието на секретаря _Р.П._ и прокурора _Чавдар Мънев_ сложи за разглеждане _н.о.х.д._​№​_478_ по описа за 2013г., докладвано от съдия _Манолова._ 
На именното повикване в _10:50_ часа се явиха:

ПОДСЪДИМИЯТ Х.Я. – лично.

ЯВЯВА СЕ адвокат Д.М. назначен за служебен защитник на подсъдимия по ДП, както и в съдебно заседание от 15.11.2013г. по н.о.х.д. №478/2013г.

ЗА РП-ЛЕВСКИ – явява се прокурор Чавдар Мънев.

ПО ДАВАНЕ ХОД НА ДЕЛОТО:

ПРОКУРОРЪТ: Да се даде ход на делото. 

АДВ. М.: Да се даде ход на делото.

ПОДСЪДИМИЯТ: Да се даде ход на делото.


Съдът
ОПРЕДЕЛИ:

ДАВА ХОД НА ДЕЛОТО:

СНЕ САМОЛИЧНОСТТА НА ПОДСЪДИМИЯ:

Х.Я. – ***, ЕГН **********.

На страните се разясняват правата по чл.274 и 275 от НПК.

ПРОКУРОРЪТ: Отводи не правим, нови искания нямаме.

АДВ. М.: Отводи не правим, нямаме нови искания.

ПОДСЪДИМИЯТ: Не правя отводи.

Съдът
ОПРЕДЕЛИ:

ОТКРИВА СЪДЕБНОТО СЛЕДСТВИЕ

ПРОКУРОРЪТ: Г-жо председател, моля към наказанието от 4 месеца лишаване от свобода, наложено по н.о.х.д. №478/2013г. на основание чл.68, ал.1 от НК да бъде присъединено наказанието по споразумение №73/13.09.2012г., постановено по н.о.х.д. №476/2012г.

АДВ. М.: Да се изпълни разпоредбата на чл.68 от НК, тъй като сключеното споразумение е от 13.09.2012г.

ПОДСЪДИМИЯТ: Каквото каза адвокатът.

ПО ПРИКЛЮЧВАНЕ НА СЪДЕБНОТО СЛЕДСТВИЕ:

ПРОКУРОРЪТ: Да се приключи.

АДВ. М.: Да се приключи.

ПОДСЪДИМИЯТ: Да се приключи.
Съдът
ОПРЕДЕЛИ:

ПРИКЛЮЧВА СЪДЕБНОТО СЛЕДСТВИЕ

ДАВА ХОД ЗА ПРЕНИЯ МЕЖДУ СТРАНИТЕ

ПРОКУРОРЪТ: Уважаема г-жо съдия, считаме, че са налице предпоставките на чл.68 от НК и следва да бъде присъединено към днешното наложено наказание в предходното съдебно заседание наказанието лишаване от свобода 4 месеца към присъдата, цитирана по-горе по н.о.х.д. №476/2012г. на РС-Левски, което да бъде изтърпяно при строг режим в затвор от закрит тип.


В този смисъл моля за Вашия съдебен акт.

АДВ. М.: Същото становище ще изразя, тъй като чл.68 ни задължава да извършим това действие отделно да разгледаме този въпрос. Трябва да се признае това наказание от миналата година, това е по закон, именно това ще извърши съда по този начин, тъй като новото обвинение по чл.198 от НК е извършено в този изпитателен срок по това н.о.х.д. №476/2012г.

ПРАВО НА ЗАЩИТА НА ПОДСЪДИМИЯ: Няма какво да добавя.

ПОСЛЕДНА ДУМА НА ПОДСЪДИМИЯ: Съжалявам.


Съдът счете делото за изяснено и обяви, че ще се произнесе с определение, след съвещание.

Съдът се оттегли на тайно съвещание.


След съвещание, съдът намира за установено следното:

Производството е по реда на чл.306, ал.1, т.3 от НПК, във вр. с чл. 383, ал.2 от НПК.

С протоколно определение от 15.11.2013г. РС гр. Левски е одобрил споразумение, постигнато по н.о.х.д. №478/2013г. по описа на РС гр.Левски между РП-Левски, Х.Я. и защитника му адв. М., с което Х.Я. се признава за виновен в това, че на 14/15.05.2013г. в гр.Левски, ***, в частен дом /къща/, при съучастие като съизвършител с Б.Б., с ЕГН **********, отнел  чужди движими вещи: 1 бр. мобилен телефон марка „Нокиа”, модел 100 – неработещ, на стойност 23.00 лв.; 1 бр. мобилен телефон марка „Самсунг”, модел „SGH - 1700” – неработещ на стойност 26.00 лв.; 1 бр. СИМ карта на мобилен телефон на стойност 6.00 лв. и 1 бр. платнено черно портмоне със съдържащите се в него сума от 120.00 лв., всичко на стойност 175.00 лв., от владението на С.И. ***, с намерение противозаконно да ги присвои, като употребил за това заплаха – престъпление по чл. 198, ал.1, във вр. с чл. 20, ал.2 от НК. Споразумението е влязло в сила на 15.11.2013г.

За извършеното от осъдения деяние, е наложено наказание на основание чл.198, ал.1, във вр. с чл.20, ал.2, във вр. с чл.55, ал.1, т.1, във вр. с чл.41, ал.6, във вр. с чл.40, ал.1 от НК, във вр. с чл.61, т.2 и чл.60, ал.1 от ЗИНЗС, а именно наказание „лишаване от свобода” за срок от четири месеца при първоначален строг режим на изтърпяване на наказанието в затвор от закрит тип.
Видно от справката за съдимост по отношение на осъдения е налице предходно осъждане със споразумение №73/13.09.2012г., постановена по н.о.х.д.№476/2012г. по описа на РС гр. Левски, влязло в сила на 13.09.2012г. По отношение на осъдения Я. със същото споразумение е наложено наказание от три години лишаване от свобода, чието изпълнение е отложено с изпитателен срок от пет години, който изтича на 13.09.2017г.

Деянието по настоящото споразумение е извършено  на 14/15.05.2013г., т.е. преди изтичане на определения от съда изпитателен срок от пет години. 

Извършеното от подсъдимия Я. престъпление е умишлено от общ характер, за което му е наложено наказание лишаване от свобода. 

Предвид изложеното, съдът счита, че са налице предпоставките, визирани в разпоредбата на чл.68, ал.1 от НК, поради което следва да се приведе в изпълнение отложеното наказание по отношение на осъдения за срок от три години по предходното му условно осъждане с цитираната присъда, което последният да изтърпи ефективно при първоначален строг режим в затвор от закрит тип. 

На основание горното, съдът

ОПРЕДЕЛИ:

ПРИВЕЖДА в изпълнение на основание чл.68, ал.1 от НК наложеното по отношение на Х.Я., ЕГН ********** наказание лишаване от свобода за срок от три години, наложено със споразумение, постановено по н.о.х.д. №476/2012г., по описа на РС гр.Левски, влязло в сила на 13.09.2012г., чието изтърпяване е отложено с изпитателен срок от пет години, което наказание да изтърпи при първоначален СТРОГ РЕЖИМ в затвор от закрит тип.  


ОПРЕДЕЛЕНИЕТО подлежи на жалба и протест пред ПОС в 15 – дневен срок от днес.


Протоколът написан в с.з., което приключи в 11:10 часа.


СЕКРЕТАР:


ПРЕДСЕДАТЕЛ:
